সেনা সস্পর্কিত মন্তব্যে রাহুল গান্ধীকে সমন লখনউ আদালতের

লখনউ: বিপাকে রাহুল গান্ধী (Rahul Ganndhi)। ভারত জোড়ো যাত্রাকালে (Bharat Joro Yatra)  ভারতীয় সেনা সম্পর্কিত মন্তব্যের জের, লখনউ আদালতের (Lucknow Court) সমন রাহুল গান্ধীকে।

২০২২ সালে ভারতীয় ও চীনা বাহিনীর মধ্যে সংঘর্ষ সম্পর্কিত রাহুলের মন্তব্য সেনাবাহিনীর প্রতি চূড়ান্ত অবমাননাকর বলে অভিযোগ।

বর্ডার রোডস অর্গানাইজেসনের আর্মি কর্নেল পদমর্যাদার প্রাক্তন ডিরেক্টর উদয়শঙ্কর শ্রীবাস্তবের অভিযোগের জেরে অতিরিক্ত মুখ্য বিচার বিভাগীয় ম্যাজিস্ট্রেটের সমন রাহুল গান্ধীকে ২৪ মার্চ হাজিরার নির্দেশ দিয়েছে।

আরও পড়ুন: কে এই রামমন্দিরের প্রধান পূজারি আচার্য সত্যেন্দ্র দাস? জানুন তাঁর জীবনের অজানা কথা…

অরুণাচল প্রদেশের লাইন অফ একচুয়াল কন্ট্রোল (Line of Actual Control) এলাকায় চীনা সেনা ভারতীয় জওয়ানদের পেটাচ্ছে। ২০২২ সালের ৯ ডিসেম্বর রাহুলের এমন মন্তব্য ক্ষতিকর এবং অবমাননাকর অভিযোগে মামলা।

উল্লেখ্য, কেন্দ্রীয় স্বরাষ্ট্রমন্ত্রী অমিত শাহকে খুনি বলে করা রাহুলের মন্তব্যে হওয়া ফৌজদারি মানহানির মামলায় জানুয়ারি মাসেই স্থগিতাদেশ দিয়েছে সুপ্রিম কোর্ট।

দেখুন অন্য খবর: